*Obvezne Bilješke uz Bilancu*

*sa stanjem na dan 31.12.2018. godine*

Naziv proračuna: Općina Viškovo

OIB: 28350474809

RKP broj: 31171

Adresa: Vozišće 3, 51216 VIŠKOVO

**Uvodna bilješka**

Konsolidirani financijski izvještaji za razdoblje od 1. siječnja do 31. prosinca 2018. godine koji uključuju i izvještaj na obrascu Bilanca, sastavljeni su na temelju članka 18. Pravilnika o financijskom izvještavanju u proračunskom računovodstvu („Narodne novine“, broj 3/15., 93/15., 135/15., 2/17., 28/17. i 112/18.).

Konsolidiranjem su obuhvaćeni financijski izvještaji općinskih proračunskih korisnika, i to:

* Dječjeg vrtića Viškovo i
* Javne ustanove Narodne knjižnice i čitaonice Halubajska zora,

dok proračunski korisnici :

* Mjesni odbor Marčelji,
* Vijeće srpske nacionalne manjine i
* Vijeće bošnjačke nacionalne manjine

djeluju u okviru Općine Viškovo i nemaju svoj račun, niti vlastitu imovinu pa ne sastavljaju zasebne financijske izvještaje, odnosno bilancu jer su njihove aktivnosti u cijelosti iskazane u proračunu i obuhvaćene u financijskim izvještajima na razini 22.

**Bilješka broj 1.**

Temeljem članka 14. Pravilnika o financijskom izvještavanju u proračunskom računovodstvu (NN broj 3/15., 93/15., 135/15., 2/17.,28/17. i 112/18.) dan je u nastavku pregled sudskih sporova u tijeku, dok pregled ugovornih odnosa koji uz ispunjenje određenih uvjeta mogu postati obveza ili imovina Općine Viškovo (dana kreditna pisma, hipoteke i slično), nije iskazan u ovim bilješkama, s obzirom da prema postojećim podacima, na dan 31. prosinca 2018. godine nije utvrđeno postojanje takvih ugovornih odnosa. Također, ovim bilješkama obuhvaćeno je i obrazloženje po stavkama imovine, obveza i vlastitih izvora koje su iskazane u bilanci sa stanjem na dan 31. prosinca 2018. godine.

**Bilješka broj 2.**

Procijenjena vrijednost potencijalnih sudskih sporova u tijeku na dan 31. 12.2018. godine iznosi 13.260.283,15 kn i sastoji se od 8 sudskih sporova za koje nije moguće procijeniti vrijeme njihovog okončanja, odnosno vrijeme priljeva ili odljeva sredstava.



Proračunski korisnici nisu imali iskazane podatke o ugovornim odnosima koji uz ispunjenje određenih uvjeta mogu postati obveza ili imovina kao ni podatke o procijenjenoj vrijednosti potencijalnih sudskih sporova.

**Bilješka broj 3.**

**Ukupna konsolidirana knjigovodstvena vrijednost imovine (AOP 001)** Općine Viškovo sa stanjem na dan 31. prosinca 2018. godine iznosi **366.436.238 kn** ili 0,2% manjeu usporedbi sa stanjem na dan 1. siječnja 2018. godine, a obuhvaća **nefinancijsku imovinu (AOP 002)** knjižne vrijednosti **329.729.405 kn** ili 1,1% manje u usporedbi sa stanjem 1. siječnja 2018. godine i **financijsku imovinu (AOP 063)** u iznosu od **36.706.833 kn** ili 9,3%više odstanja na početku godine**.**

U ukupnoj konsolidiranoj vrijednosti imovine na imovinu proračunskog korisnika Dječjeg vrtića Viškovo odnosi se 1.241.663 kn, a na imovinu JU Knjižnica i čitaonica „Halubajska zora“ 4.920.424 kn ili ukupno 6.162.087 kn.

**Bilješka broj 4.**

**Nefinancijska imovina (AOP 002)** iznosi 329.729.405 kni odnosi se na sljedeće:

* **Neproizvedenu dugotrajnu imovinu (AOP 003)** u iznosu od 186.613.743 kuna što predstavlja povećanje od 0,2% vrijednosti ove imovine na početku godine. Do povećanja je došlo zbog kupovine zemljišta za uređenje cesta i parkirališta, a ova imovina je u cijelosti vlasništvo Općine Viškovo
* **Proizvedenu dugotrajnu imovinu (AOP 007)** koja iznosi 125.063.973 kn što predstavlja 4,3% manje u odnosu na početno stanje, a rezultat je smanjenja vrijednosti imovine po osnovi obračuna ispravka vrijednosti za tekuću godinu i povećanja vrijednosti imovine po osnovi izvršenih ulaganja u tijeku godine. Veća odstupanja su prisutna na uredskoj opremi (AOP 015) koja iznosi 3.702.056 kn i za 0,5% je povećana u odnosu na početno stanje zbog nabavke računalne opreme. Prijevozna sredstva u cestovnom prometu (AOP 024) iskazana su u vrijednosti od 135.098 kn i vrijednost im je za 52,3% veća u usporedbi sa stanjem na početku godine zbog nabave službenog automobila WV Move UP i električnih bicikala za Bike sharing sustav. Nematerijalna proizvedena imovina (AOP 040) iznosi 269.546 kn i manja je za 43,5% u odnosu na vrijednost početkom godine zbog ispravka vrijednosti koji je u odnosu na vrijednost novih ulaganja imao puno veći utjecaj na ukupnu knjižnu vrijednost ove imovine. U okviru nematerijalne imovine vode se ulaganja za računalne programe, projektnu dokumentaciju, planove prostornog uređenja, studije i sl. U ukupnoj vrijednosti proizvedene dugotrajne imovine na knjižnu vrijednost imovine Dječjeg vrtića Viškovo odnosi se 491.013 kn, u okviru koje su postrojenja i oprema iskazani u iznosu od 488.149 kn i nematerijalna proizvedena imovina, odnosno računalni programi u iznosu od 2.864 kn. Na imovinu JU Knjižnica i čitaonica „Halubajska zora“ odnosi se iznos od 4.886.062 kn u okviru kojeg knjižna vrijednost postrojenja i opreme iznosi 24.566 kn, knjiga 4.860.975 kn te nematerijalne proizvedene imovine, odnosno računalnih programa 521 kn.

* **Sitni inventar u upotrebi (AOP 049)**, vrijednost kojega iznosi 785.384 kn, povećan je za 0,2%. U istom iznosu iskazan je i ispravak vrijednosti sitnog inventara s obzirom da se isti otpisuje jednokratno. Na nabavnu, odnosno otpisanu vrijednost sitnog inventara Dječjeg vrtića Viškovo odnosi se 520.804 kn, a JU Knjižnice i čitaonice „Halubajska zora“ odnosi se iznos od 59.739 kn. Ostali proračunski korisnici nemaju evidentirane vrijednosti sitnog inventara.

**Dugotrajna nefinancijska imovina u pripremi (AOP 051)** iznosi 18.051.689 kn i u cijelosti se odnosi na imovinu Općine Viškovo, a povećana je za 9,5% u odnosu na stanje 1. siječnja.

Veća odstupanja odnose se na:

* građevinske objekte u pripremi (AOP 052) koji iznose 3.642.499 kn, a do povećanja je došlo zbog izgradnje novih cesta – pristupne ceste za RZ Ark Mihelić, spoja na spojnu cestu Brnasi-Dovičići, uređenja javne površine u Saršonima i uređenja rotora II u Marinićima,
* prijevozna sredstva u pripremi (AOP 054) u iznosu od 249.311 kn, a odnosi se na uređenje stanice i nabavku električnih bicikala za Bike sharing sustav
* ostalu nematerijalnu proizvedenu imovinu u pripremi (AOP 056) koja iznosi 14.135.670 kn i koja je za 4% veća u odnosu na stanje 01. siječnja 2018. godine, a odnosi se na ulaganja izvršena za pripremu projektne i prostorno planske dokumentacije potrebne za gradnju objekata ili prostorno uređenje.

**Bilješka broj 5.**

**Financijsku imovinu (AOP 063)** koja iznosi 36.706.833 kn,čine:

* **Novac u banci i blagajni (AOP 064)** u iznosu od 5.068.849 kn što je što je znatno povećanje u odnosu na stanje na početku godine, a rezultat je ostvarenog priljeva i izvršenog odljeva novčanih sredstava tijekom godine. Proračunski korisnici nemaju posebno iskazana novčana sredstva jer nemaju svoje poslovne račune s obzirom da posluju u okviru jedinstvene riznice proračuna.
* **Depoziti, jamčevni polozi i potraživanja od zaposlenih te za više plaćene poreze i ostalo (AOP 073)** iznose 1.673.545 kn što predstavlja smanjenje od 3,5% u odnosu na početak godine. Depoziti u tuzemnim institucijama odnose se na depozite u banci za davanje poduzetničkih kredita u iznosu od 251.054 kn te ostale depozite u iznosu od 1.362.431 kn i u cijelosti su financijska imovina Općine Viškovo.
* **Potraživanja za dane zajmove (AOP 081)** iznose 1.732.690 kuna što je istovjetno ostvarenju u odnosu na početno stanje, a odnose se na neutrošena razvojna sredstva koja se naplaćuju u okviru cijene komunalnih usluga i vode na posebnim žiro računima pri komunalnim društvima u suvlasništvu Općine Viškovo: KD „Autotrolej“, KD „Čistoća“ te KD „Vodovod i kanalizacija“, a koja su, u skladu sa Zakonom o komunalnom gospodarstvu, prihod jedinice lokalne samouprave na čijem se području isporučuje komunalna usluga.
* **Dionice i udjeli u glavnici (AOP 128)** koji suu cijelosti imovina Općine Viškovoiznose ukupno 20.153.800 kuna i istovjetni su stanju na početku godine. Udjeli se odnose na sljedeće:
* Udio u glavnici KD-a “Vodovod i kanalizacija” u iznosu od 15.215.800 kn;
* Udio u glavnici KD-a “Čistoća” u iznosu od 573.500 kn;
* Udio u glavnici KD-a “Autotrolej” u iznosu od 299.700 kn;
* Udio u glavnici Centra za brdsko-planinsku poljoprivredu u iznosu 4.000 kn;
* Udio u glavnici TD-a Ekoplus d.o.o. u iznosu od 3.910.800 kn;
* Udio u glavnici KD-a Viškovo u iznosu od 150.000 kn.

* **Potraživanja za prihode poslovanja (AOP 140)** smanjena su za 18,1% u odnosu na početno stanje i iznose 6.388.630 kn. Do smanjenja je došlo zbog primjene čl. 37a Pravilnika o proračunskom računovodstvu i računskom planu prema kojem se na kraju godine provodi ispravak vrijednosti potraživanja uzimajući u obzir kašnjenje u naplati (AOP 156 – 4.203.671 kn). Ne uzimajući u obzir ispravak vrijednosti, potraživanja su 35,8% veća od početnog stanja. Potraživanja za poreze (AOP 141) iznose 4.231.292 kn i povećana su za 469,4% jer su temeljem podataka Porezne uprave sa stanjem na dan 31.12.2018. godine evidentirana potraživanja za porez na promet nekretnina. Prihodi od imovine (AOP 151) koja iznose 482.547 kuna odnose se na potraživanja za zatezne kamate, koncesije, zakup poslovnih prostora, zemljišta i opreme, grobne naknade te za kamate na dane zajmove po osnovi obročne otplate komunalnog doprinosa. Ista su povećana za 18,4% u odnosu na stanje na početku godine i to najvećim dijelom zbog obračuna zateznih kamata na potraživanja koja su ovršena, a nisu naplaćena. Potraživanja za upravne i administrativne pristojbe, pristojbe po posebnim propisima i naknade iznose 5.878.462 kn i smanjena su za 10,3%, a najvećim dijelom se odnose na komunalne doprinose i komunalne naknade. Ukupno iskazana odstupanja u odnosu na stanje potraživanja na početku godine posljedica su različite visine i dinamike dospijeća pojedinih potraživanja u pojedinom razdoblju te raspoloživih mogućnosti naplate dospjelih potraživanja na temelju provedenih postupaka naplate tijekom godine. U okviru ovih potraživanja konsolidirana su potraživanja Dječjeg vrtića Viškovo u iznosu od 155.615 kn koja se najvećim dijelom odnose na potraživanja za sufinanciranje usluge smještaja djece u vrtiću. Ostali proračunski korisnici nisu iskazali potraživanja za prihode poslovanja.
* **Potraživanja od prodaje nefinancijske imovine (AOP 157)** iznose 40.920 kuna, a odnose se na potraživanja od prodaje stambenih objekata u skladu s dinamikom otplate općinskih stanova na kojima je ostvareno stambeno pravo.
* **Rashodi budućih razdoblja i nedospjela naplata prihoda (AOP 158)** iznose 1.648.399 kn, a odnose se na kontinuirane rashode budućih razdoblja (AOP 161), odnosno na obveze evidentirane u 2018. godini za rashode koji terete sljedeću proračunsku godinu. Od ukupno iskazanog iznosa kontinuiranih rashoda budućih razdoblja na rashode JU Knjižnice i čitaonice „Halubajska zora“ odnosi se 31.850 kn, a na rashode Dječjeg vrtića Viškovo 381.196 kn.

**Bilješka broj 6.**

**Obveze i vlastiti izvori (AOP 162)** na dan 31.12.2018. godine iznose 366.436.238kn i manji su za 0,2% u odnosu na početno stanje. Odnose se na obveze (AOP 163) u iznosu 12.008.630 kn i vlastite izvore (AOP 223) u iznosu od 354.427.608 kn. U ukupnoj konsolidiranoj vrijednosti obveza i vlastitih izvora na Dječji vrtić Viškovo odnosi se 1.241.663 kn, a na JU Knjižnica i čitaonica „Halubajska zora“ 4.920.424 kn ili ukupno 6.162.087 kn.

**Konsolidirane obveze (AOP 163)** odnose se na:

* **obveze za rashode poslovanja (AOP 164)** u iznosu od 4.238.563 kn što predstavlja smanjenje od 33,4% u odnosu na početno stanje. Obveze za rashode poslovanja čine obveze za zaposlene (AOP 165) i obveze za materijalne rashode (AOP 166). U stanju obveza na kraju 2018. godine za rashode poslovanja na obveze Dječjeg vrtića Viškovo odnosi se 586.797 kn, a na obveze JU Knjižnice i čitaonice „Halubajska zora“ 34.362 kn
* **obveze za financijske rashode (AOP 234)** iznose2.740 kn i manje su za 49,5%, a odnose se na obveze Općine
* **obveze za subvencije (AOP 171)** iznose 10.918 kn i manje su za 97,2%, a odnose se na obveze Općine
* **obveze za naknade građanima i kućanstvima (AOP 172)** iznose 1.078.932 kn što predstavlja smanjenje od 25,2% u odnosu na početno stanje, a odnose se na obveze Općine
* **obveze za kazne, naknade šteta i kapitalne pomoći (AOP 173)** iznose 30.142 kn a odnose se na obveze Općine
* **ostale tekuće obveze (AOP 174)** iznose 871.342 kn i smanjene su za 35,7%. Odnose se na obveze po osnovi poreza na dodanu vrijednost po obračunu na dan 31. prosinca 2018. godine koje dospijevaju u 2019. godini te na obveze po osnovi jamčevina, EU predujmova i drugo. U stanju ovih obveza na konsolidirane obveze proračunskog korisnika Dječjeg vrtića Viškovo odnosi se 100.893 kn, a na obveze JU Knjižnice i čitaonice „Halubajska zora“ odnosi se 2.196 kn
* **obveze za nabavu nefinancijske imovine (AOP 175)** iznose 2.254.461 kn, što predstavlja smanjenje od 32,2% u usporedbi sa stanjem na početku godine i u skladu su s dinamikom dospijeća istih. U stanju obveza za nabavu nefinancijske imovine na obveze Dječjeg vrtića Viškovo odnosi se 4.075 kn
* **obveze za kredite i zajmove (AOP 193**) iznose 5.509.988 kn ili 28,9% manje od početnog stanja i u skladu su s dinamikom oplate i rokovima dospijeća kredita, a u cijelosti se odnose na obveze Općine.

Smanjenje stanja obveza na dan 31. prosinca u odnosu na stanje 1. siječnja 2018. godine rezultat je povećane likvidnosti, odnosno osigurana je ujednačene dinamike priljeva sredstava i dospijeća obveza tijekom godine.

**Bilješka broj 7.**

**Vlastiti izvori (AOP 224)** iznose **354.427.608 kn** ili 2,2% više nego na početku godine, a rezultat su povećanja izvora za vrijednost nabavljene imovine tijekom godine i smanjenja izvora po osnovi izvršenog ispravka vrijednosti imovine te po osnovi otpisa i otuđenja, odnosno prodaje imovine. U ukupnim konsolidiranim vlastitim izvorima na izvore Dječjeg vrtića Viškovo odnosi se iznos od 647.073 kn, a na izvore JU Knjižnica i čitaonica „Halubajska zora“ iznos od 4.886.062 kn ili ukupno 5.533.135 kn.

**Bilješka broj 8.**

Ukupni rezultat kao razlika iskazanog **viška/manjka prihoda** je na dan 31. prosinca 2018. godine uključivo i preneseni rezultat iz proteklih godina i iznosi 113.259 kn manjka prihoda i primitaka za pokriće u sljedećem razdoblju (AOP 236 – AOP 232) i u cijelosti se odnosi na rezultat proračuna Općine Viškovo.

KLASA: 400-08/18-01/1

URBROJ: 2170-09-05/03-19-34

Datum: 26. veljače 2019. godine

Osoba za kontakt: Vesna Mrša

Telefon za kontakt: 051/503-784

Odgovorna osoba:

Općinska načelnica: M.P.

Sanja Udović, dipl. oec.